
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 906 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της αριθ. 3943/1690/9-2-2011 από¬ 
φαση περί εξουσιοδότησης υπογραφής «ΜΕ ΕΝΤΟ¬ 
ΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων για θέματα Διοίκησης στον 
Γενικό Διευθυντή Εσωτερικής Λειτουργίας, στον 
Προϊστάμενο της Διεύθυνσης Διοίκησης και στους 
Προϊσταμένους των Τμημάτων της Διεύθυνσης αυ¬ 
τής, της Αποκεντρωμένης Διοίκησης Αττικής. 

2 

Τροποποίηση της συστατικής πράξης του Νο¬ 
μικού Προσώπου του Δήμου Κοζάνης με την 
επωνυμία «Κοβεντάρειος Δημοτική Βιβλιοθήκη 
Κοζάνης», όπως αυτό συστάθηκε με την αριθμ. 
Ε.3469/08-05-1986 απόφαση του Νομάρχη Κοζά¬ 
νης (ΦΕΚ 382/10-06-1986 τ. Β') και έχει τροποποι¬ 
ηθεί μεταγενέστερα και ισχύει. 

3 

Τ ροποποίηση της συστατικής πράξης του Ν.Π.Δ.Δ 
«Νομικό Πρόσωπο Κοινωνικής Προστασίας, Αλ¬ 
ληλεγγύης, Παιδείας και Πολιτισμού» του Δήμου 
Βοΐου, όπως αυτό συστάθηκε με την υπ' αριθ. 
45/2011 απόφαση του Δημοτικού Συμβουλίου 
Βοΐου (ΦΕΚ 1406/τ. Β716-6-2011). 

4 

Καθιέρωση 24ωρης λειτουργίας καθώς και λει¬ 
τουργίας τις Κυριακές και εξαιρέσιμες ημέρες, 
καθ' όλη τη διάρκεια του έτους, για την Μαθητική 
Εστία του Τμήματος Κοινωνικής Αλληλεγγύης, της 
Δ/νσης Κοινωνικών Υπηρεσιών, Παιδείας, Αθλητι¬ 
σμού και Πολιτισμού, του Δήμου Καρπενησιού. 

5 

Διαπίστωση της ανάγκης για υπερωριακή απασχό¬ 
ληση, καθιέρωση με αμοιβή υπερωριακής εργασί¬ 
ας, κατά τις απογευματινές ώρες των εργάσιμων 
ημερών για το α' εξάμηνο του έτους 2017, για το 
προσωπικό που υπηρετεί στο Γραφείο Αντιπεριφε- 
ρειάρχη Καρδίτσας της Περιφέρειας Θεσσαλίας. 

6 

Συμπλήρωση της αρχικής απόφασης καθιέρω¬ 
σης νυχτερινής εργασίας και εργασίας κατά τις 
Κυριακές και κατά τον νόμο εξαιρέσιμες ημέρες 
με αμοιβή στο προσωπικό του ΚΚΠΠΝΑ προς 
συμπλήρωση του υποχρεωτικού ωραρίου για το 
έτος 2017. 


ΑΠΟΦΑΣΕΙΣ 

Αριθμ.οικ. 17517/611 0 (1) 

Τροποποίηση της αριθ. 3943/1690/9-2-2011 
απόφαση περί εξουσιοδότησης υπογραφής 
«ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφά¬ 
σεων, εγγράφων και άλλων πράξεων για θέμα¬ 
τα Διοίκησης στον Γενικό Διευθυντή Εσωτερικής 
Λειτουργίας, στον Προϊστάμενο της Διεύθυνσης 
Διοίκησης και στους Προϊσταμένους των Τμημά¬ 
των της Διεύθυνσης αυτής, της Αποκεντρωμένης 
Διοίκησης Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Α.Τις διατάξεις: 

1. Του ν. 3852/2010 (ΦΕΚ 87/Α772010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» όπως ισχύει. 

2. Του άρθρου 56 του ν. 4257/2014 (Φ.Ε.Κ. 93/Α72014) 
«Επείγουσες ρυθμίσεις αρμοδιότητας Υπουργείου Εσω¬ 
τερικών» σε συνδυασμό με τις όμοιες του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

3. Του άρθρου 28 του ν. 4325/2015 (ΦΕΚ 47/Α72015) 
«ΕκδημοκρατισμόςτηςΔιοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». 

4. Την υπ' αριθμ. 4 Πράξη του Υπουργικού Συμβου¬ 
λίου της 06ης Φεβρουάριου 2015 (Φ.Ε.Κ. 24/Α /2015) 
«Αποδοχή παραιτήσεων των Γενικών Γραμματέων των 
Αποκεντρωμένων Διοικήσεων της Χώρας». 

5. Του ν. 3469/2006 (ΦΕΚ 131/Α72006) «Εθνικό Τυπο¬ 
γραφείο, Εφημερίς της Κυβερνήσεως και λοιπές διατά¬ 
ξεις» όπως ισχύει. 

6. Του ν. 3528/2007 (ΦΕΚ 26/Α72007) «Κώδικα Κατά¬ 
στασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. και άλλες διατάξεις» όπως ισχύει. 

7. Του ν. 3463/2006 (ΦΕΚ 143/Α72007) «Κύρωση του 
Κώδικα Κατάστασης Δημοτικών και Κοινοτικών Υπαλ¬ 
λήλων» όπως ισχύει. 

8. Του π.δ. 135/2010 (ΦΕΚ 228/Α72010) «Οργανισμός 
της Αποκεντρωμένης Διοίκησης Αττικής» όπως ισχύει. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'906/20.03.2017 


Β. Τις εγκυκλίους του Υπουργείου Εσωτερικών: 

1. Την υπ' αρ. ΔΟΑ/οικ.26601 /10.10.2007 εγκύκλιο του 
ΥΠ.ΕΣ. «Μείωση των υπογραφών στις διοικητικές πρά¬ 
ξεις και στα διοικητικά έγγραφα». 

2. Την υπ' αρ. ΔΟΑ/Φ.17/οικ.34069/13.12.2007 εγκύ¬ 
κλιο του ΥΠ.ΕΣ. «Διευκρινήσεις σχετικά με τη μείωση των 
υπογραφών στις διοικητικές πράξεις και στα διοικητικά 
έγγραφα». 

3. Την υπ' αρ. ΔΟΑ/Φ. 17/οικ.5 709/28.2.2008 εγκύκλιο 
του ΥΠ.ΕΣ. «Πρόσθετες διευκρινήσεις σχετικά με τη μεί¬ 
ωση των υπογραφών στις διοικητικές πράξεις και έγγρα¬ 
φα. Παράταση της προθεσμίας έκδοσης των σχετικών 
αποφάσεων». 

4. Την υπ'αρ. ΔΟΑ/οικ.8638/26-3-2013 εγκύκλιο του 
ΥΠ.ΕΣ. (ΑΔΑ: ΒΕ2ΨΧ-ΙΔ7) «Μείωση των υπογραφών στις 
διοικητικές πράξεις και στα διοικητικά έγγραφα». 

Γ. Την υπ'αριθμ. 3943/1690/9-2-2011 (ΦΕΚ 597/Β7 
15-4-2011, ΑΔΑ: 4ΑΓΘΟΡ1Κ-Ν) απόφαση «Μεταβίβαση 
αρμοδιότητας υπογραφής «ΜΕ ΕΝΤΟΑΗ ΓΕΝΙΚΟΥ ΓΡΑΜ¬ 
ΜΑΤΕΑ» αποφάσεων, εγγράφων και άλλων πράξεων για 
θέματα Διοίκησης στον Γενικό Διευθυντή Εσωτερικής 
Λειτουργίας, στον Προϊστάμενο της Διεύθυνσης Διοίκη¬ 
σης και στους Προϊσταμένους των Τμημάτων της Διεύ¬ 
θυνσης αυτής, της Αποκεντρωμένης Διοίκησης Αττικής». 

Δ. Την ανάγκη απλούστευσης διαδικασιών κατά την 
άσκηση των αρμοδιοτήτων με σκοπό την ταχεία διεκπε¬ 
ραίωση των υποθέσεων και την εξασφάλιση εύρυθμης 
και αποδοτικής λειτουργίας της Διεύθυνσης Διοίκησης. 

Ε. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τ ην τροποποίηση της ανωτέρω υπ' αριθμ. 3943/1690/ 
9-2-2011 απόφασής μας επιφέρονταςτις κάτωθι αλλαγές: 

ί. διορθώνεται η αρίθμηση της παραγράφου «Εξουσι¬ 
οδοτούμε τους Προϊσταμένους Τμημάτων της ως άνω 
Διεύθυνσης...» στο ορθό III αντί του λανθασμένου IV 

Μ. στην υποπαράγραφο «Γενικά» της παραγράφου II, 
τροποποιούνται οι περ. 1 και 3 και απαλείφεται η περ. 2. 

ίίί. στην υποπαράγραφο «Για θέματα αρμοδιότητας 
Τμήματος Προσωπικού» της παραγράφου II απαλείφο- 
νται οι περιπτώσεις 1,5 και 7 οι οποίες τροποποιούμενες 
προστίθενται στην υποπαράγραφο «Τμήμα Προσωπι- 
κού» της αναριθμημένης παραγράφου III και προστίθεται 
νέα 6η περίπτωση, 

ίν. στην υποπαράγραφο «Γενικά» της αναριθμημένης 
παραγράφου III, τροποποιείται η περ. 2, προστίθεται νέα 
προτελευταία περίπτωση (5η) και αναριθμείται σε 6η, η 
υφιστάμενη τελευταία περίπτωση, 

ν. τροποποιείται η υποπαράγραφος «Τμήμα Προσω¬ 
πικού» της αναριθμημένης παραγράφου III, κατά την 
ανωτέρω (ίν) αλλαγή, απαλείφονται οι περ. 2 και 8 και 
αναδιατυπώνεται. 

Μετά τις ανωτέρω τροποποιήσεις, αναδιατυπώνονται 
οι σχετικοί υποπαράγραφοι των παραγράφων II και III 
ως εξής: 

II. Εξουσιοδοτούμε τον Προϊστάμενο της Διεύθυνσης 
Διοίκησης της Αποκεντρωμένης Διοίκησης Αττικής να 


υπογράφει τις παρακάτω αναγραφόμενες αποφάσεις ή 
άλλες πράξεις και έγγραφα: 

Γενικά: 

1. Τοποθέτηση και μετακίνηση υπαλλήλων εντός και 
μεταξύ των Τμημάτων της Διεύθυνσης του. 

2. Έγκριση κανονικών αδειών και πράξεις χορήγησης 
αναρρωτικών αδειών των Προϊσταμένων Τμημάτων 
της Διεύθυνσης του, πράξεις χορήγησης αναρρωτικών 
αδειών των Προϊσταμένων Δ/νσεων για όσες δεν έχει 
εκχωρηθεί το σχετικό δικαίωμα υπογραφής σε άλλο ορ¬ 
γανωτικό επίπεδο με ιδιαίτερη όμοια απόφαση, έγκριση 
τακτικών εκτός έδρας μετακινήσεων, μετακινήσεων με 
ειδική εντολή, θεώρηση δικαιολογητικών οδοιπορικών 
εξόδων και ημερησίων εκτός έδρας αποζημιώσεων του 
προσωπικού της Διεύθυνσης του. 

3. Έγγραφα, οδηγίες ή αποφάσεις που αφορούν την 
εύρυθμη λειτουργία της Διεύθυνσης, τις ετήσιες ή άλλες 
εκθέσεις απολογιστικού ή προγραμματικού χαρακτήρα. 

4. Υποβολή ερωτημάτων στα κατά περίπτωση αρμό¬ 
δια Υπουργεία. 

5. Έγγραφα με τα οποία προτείνεται ο ορισμός υπαλ- 
λήλωντης Διεύθυνσης για την συμμετοχή τους σε συνέ¬ 
δρια, διημερίδες, ημερίδες και σεμινάρια στο εσωτερικό 
ή εξωτερικό. 

Για θέματα αρμοδιότηταςΤμήματος Προσωπικού: 

1. Αντίκρουση ενώπιον του Συμβουλίου Επικράτειας 
και των Διοικητικών Δικαστηρίων ασκουμένων αιτήσεων 
ακύρωσης ή προσφυγής υπαλλήλων, κατ' αποφάσεων 
της Αποκεντρωμένης Διοίκησης καθώς και την υπο¬ 
στήριξη των αποφάσεων αυτών προς το συμφέρον του 
Δημοσίου. 

2. Κύρωση πινάκων προακτέων. 

3. Αποστολή καταλόγου με τα ονόματα των υπαλλή¬ 
λων της υπηρεσίας που μπορούν να ασκήσουν τα κα¬ 
θήκοντα του ενόρκου στα Μεικτά Ορκωτά Δικαστήρια. 

4. Ερωτήματα προς το υπηρεσιακό συμβούλιο για θέ¬ 
ματα υπηρεσιακής κατάστασης όλων των υπαλλήλων 
με οποιαδήποτε σχέση εργασίας, πλην της πειθαρχικής 
παραπομπής. 

5. Διαπιστωτικές πράξεις λύσης της υπαλληλικής σχέ¬ 
σης όλων των μονίμων υπαλλήλων και διαπιστωτικές 
πράξεις λύσης εργασιακής σχέσης προσωπικού ιδιωτι¬ 
κού δικαίου. 

6. Πράξεις αναγνώρισης προϋπηρεσίας εκτός δημο¬ 
σίου τομέα όλων των υπαλλήλων. 

III. Εξουσιοδοτούμε τους Προϊσταμένους Τμημάτων 
της ως άνω Διεύθυνσης της Αποκεντρωμένης Διοίκησης 
Αττικής να υπογράφουν με εντολή μας (Ε.Γ.Γ.Α.Δ.Α.) τις 
παρακάτω ειδικά αναγραφόμενες αποφάσεις, έγγραφα 
ή άλλες πράξεις: 

Γενικά: 

1. Υπομνηστικά έγγραφα σε ζητήματα αρμοδιότητας 
των τμημάτων τους εφ' όσον δεν είναι γενικότερου εν¬ 
διαφέροντος. 

2. Ανακοίνωση ή κοινοποίηση αποφάσεων, εγκυκλίων 
και των σε εκτέλεση αυτών έγγραφα. 

3. Προπαρασκευαστικά έγγραφα καθώς και έγγραφα 
με τα οποία ζητούνται και δίνονται πληροφορίες σε άλ¬ 
λες αρχές και δικαστήρια για ζητήματα αρμοδιότητας 




Τεύχος Β' 906/20.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

του τμήματος τους, εφόσον δεν είναι γενικότερου ενδι¬ 
αφέροντος, καθώς και τα διαβιβαστικά έγγραφα προς 
τις αρμόδιες αρχές. 

4. Έγγραφα με τα οποία στέλνονται στην Εφημερίδα 
της Κυβερνήσεως, περιλήψεις αποφάσεων και πράξεων 
για δημοσίευση, καθώς και τις μετά τη δημοσίευση αυ¬ 
τών σχετικές ανακοινώσεις. 

5. Έγκριση κανονικών αδειών των υπαλλήλων του 
Τμήματος. 

6. Πράξεις καταθέσεως εγγράφων στο «Αρχείο». 

Ειδικότερα: 

Τμήμα προσωπικού: 

1. Πράξεις χορήγησης άδειας άσκησης ιδιωτικού έρ¬ 
γου στους υπαλλήλους της Αποκεντρωμένης Διοίκησης. 

2. Πράξεις χορήγησης ειδικών αδειών του άρθρου 50 
του Υ.Κ. (αιμοδοσίας, παρουσίας ενώπιον δικαστηρίου, 
θανάτου συγγενούς κ.λπ.) στους υπαλλήλους της Απο¬ 
κεντρωμένης Διοίκησης. 

3. Πράξεις χορήγησης άδειας άνευ αποδοχών στους 
υπαλλήλους της Αποκεντρωμένης Διοίκησης. 

4. Πράξεις χορήγησης αδειών μητρότητας και αδειών 
διευκολύνσεων υπαλλήλων με οικογενειακές υποχρεώ¬ 
σεις στους υπαλλήλους της Αποκεντρωμένης Διοίκησης. 

5. Πράξεις χορήγησης αναρρωτικών αδειών και αδειών 
ασθένειας τέκνων για τους υπαλλήλους της Α.Δ. Αττικής 
στον Προϊστάμενο των οποίων δεν έχει εκχωρηθεί το 
σχετικό δικαίωμα υπογραφής με ιδιαίτερη, όμοια από¬ 
φαση μας. 

6. Πράξεις χορήγησης άδειας υπηρεσιακής εκπαίδευ¬ 
σης, αδειών εξετάσεων και αδειών για επιμορφωτικούς 
σκοπούς στους υπαλλήλους της Αποκεντρωμένης Δι¬ 
οίκησης. 

7. Έκδοση πιστοποιητικών και βεβαιώσεων σε θέματα 
που σύμφωνα με το νόμο μπορούν να βεβαιωθούν από 
στοιχεία που τηρούνται στην Υπηρεσία. 

8. Αποφάσεις μετατάξεων από κλάδο σε κλάδο, της 
ίδιας ή ανώτερης κατηγορίας. 

9. Πράξεις βαθμολογικής προαγωγής και βαθμολογι¬ 
κής εξέλιξης λόγω κτήσης μεταπτυχιακών ή διδακτορι¬ 
κών τίτλων σπουδών και αναγνώρισης προϋπηρεσίας 
εντός δημοσίου τομέα, των υπαλλήλων της Αποκεντρω¬ 
μένης Διοίκησης. 

10. Πράξεις μισθολογικής αναγνώρισης προϋπηρε¬ 
σίας, χορήγησης χρονοεπιδόματος και μισθολογικών 
κλιμακίων στους υπαλλήλους της Αποκεντρωμένης Δι¬ 
οίκησης. 

11. Πράξεις μονιμοποίησης και ένταξης υπαλλήλων. 

Κατά τα λοιπά εξακολουθεί και ισχύει η υπ' αριθ. 

3943/1690/9-2-2011 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2017 

Η Ασκούσα καθήκοντα Γενικού Γραμματέα 

Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


Αριθμ. οικ.27796 (2) 

Τροποποίηση της συστατικής πράξης του Νο¬ 
μικού Προσώπου του Δήμου Κοζάνης με την 
επωνυμία «Κοβεντάρειος Δημοτική Βιβλιοθήκη 
Κοζάνης», όπως αυτό συστάθηκε με την αριθμ. 
Ε.3469/08-05-1986 απόφαση του Νομάρχη Κο¬ 
ζάνης (ΦΕΚ 382/10-06-1986 τ. Β') και έχει τρο¬ 
ποποιηθεί μεταγενέστερα και ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 103 και 280 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα - Καλλικρά¬ 
της» (ΦΕΚ 87/τ. Α77-6-2010). 

2. Τις διατάξεις του π.δ. 141/2010 «Οργανισμός της 
Αποκεντρωμένης Διοίκησης Ηπείρου-Δυτικής Μακεδο¬ 
νίας» (ΦΕΚ 234/τ. Α727-12-2010). 

3. Τις διατάξεις του άρθρου 16τουν. 4147/2013 (ΦΕΚ 
98/τ. Α726-4-2013) Κύρωση της από 31.12.2012 Πράξης 
Νομοθετικού Περιεχομένου «Ρυθμίσεις κατεπειγόντων 
θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό- 
σιαςΤάξης και Προστασίαςτου Πολίτη,της Γενικής Γραμ¬ 
ματείας της Κυβέρνησης και του Υπουργού Επικράτειας 
και άλλες διατάξεις. 

4. Τις διατάξεις των άρθρων 239 και 240 του ν. 3463/ 
2006(ΦΕΚ 114/τ.Α78-6-2006) «Κύρωση του Κώδικα Δή¬ 
μων και Κοινοτήτων». 

5. Τις διατάξεις του άρθρου 56 του ν. 4257/2014 (ΦΕΚ 
93/τ. Α'/14-4-2014) και την πράξη 4 του Υπουργικού 
Συμβουλίου της 6-2-2015 (ΦΕΚ 24/τ. Α76-2-2015) με την 
οποία έγινε αποδεκτή η παραίτηση της Γενικής Γραμ¬ 
ματέα Αποκεντρωμένης Διοίκησης Ηπείρου-Δυτικής 
Μακεδονίας. 

6. Την αριθμ. Ε. 3469/08-05-1986 (ΦΕΚ 382/Β') από¬ 
φαση του Νομάρχη Κοζάνης για σύσταση Νομικού 
Προσώπου με την επωνυμία «Κοβεντάρειος Δημοτική 
Βιβλιοθήκη Κοζάνης» στο Δήμο Κοζάνης, όπως αυτή 
τροποποιήθηκε μεταγενέστερα και ισχύει. 

7. Την υπ' αριθ. 5/2017 απόφαση του Δημοτικού 
Συμβουλίου Κοζάνης, περί τροποποίησης συστατικής 
πράξηςτου ΝΠΔΔτου Δήμου Κοζάνης με την επωνυμία 
«Κοβεντάρειος Δημοτική Βιβλιοθήκη Κοζάνης», αποφα¬ 
σίζουμε: 

Τροποποιούμε τη Συστατική Πράξη του Νομικού 
Προσώπου του Δήμου Κοζάνης με την επωνυμία «Κο- 
βεντάρειος Δημοτική Βιβλιοθήκη Κοζάνης», όπως αυτό 
συστάθηκε με την αριθμ. Ε.3469/08-05-1986 απόφαση 
του Νομάρχη Κοζάνης (ΦΕΚ 382/10-06-1986 τ. Β') και έχει 
τροποποιηθεί μεταγενέστερα και ισχύει ως εξής: 

Άρθρο 1. 

Σύσταση - λειτουργία 

1. Το δημοτικό νομικό πρόσωπο δημοσίου δικαίου 
με την επωνυμία «Κοβεντάρειος Δημοτική Βιβλιοθήκη 
Κοζάνης», που συστάθηκε με την υπ' αριθμ. Ε.3469/ 
8.5.1986 απόφαση του Νομάρχη Κοζάνης (ΦΕΚ Β' 382/ 

10.6.1986), λειτουργεί σύμφωνα με τις διατάξεις των άρ¬ 
θρων 239 επί. του ν. 3463/2006 (ΦΕΚ ΑΊ 14/ 30.6.2006) 
καιτιςεκάστοτε ισχύουσες διατάξεις του Κώδικα Δήμων 
και Κοινοτήτων που διέπουν τα δημοτικά νομικά πρό¬ 
σωπα δημοσίου δικαίου, καθώς και την λοιπή κειμένη 
νομοθεσία. 

2. Έδρα της Κοβενταρείου Δημοτικής Βιβλιοθήκης 
Κοζάνης (ΚΔΒΚ) είναι η Δημοτική Ενότητα Κοζάνης του 
Δήμου Κοζάνης (πόλη της Κοζάνης). Η ΚΔΒΚ μπορεί να 
ιδρύει και παραρτήματα της σε άλλες δημοτικές ενότη¬ 
τες του Δήμου Κοζάνης. 

Άρθρο 2. 

Σκοποί - μέσα 

1. Σκοποί του δημοτικού νομικού προσώπου με την 
επωνυμία «Κοβεντάρειος Δημοτική Βιβλιοθήκη Κοζά¬ 
νης» είναι: 

α. η εξύψωση του πνευματικού επιπέδου της περιοχής 
της Κοζάνης και της ευρύτερης περιοχής, 
β. η λειτουργία της ομώνυμης βιβλιοθήκης και η λει¬ 
τουργία πινακοθήκης και χαρτοθήκης και άλλων χώρων, 
γ. η συμβολή στην αποθησαύριση του πνευματικού 
πλούτου της περιοχής, 

δ. η ανάδειξη και αξιοποίηση του πνευματικού απο¬ 
θέματος της περιοχής, 

ε. η ανάδειξη και προβολή της ιστορικής φυσιογνω¬ 
μίας της περιοχής και, ιδίως, της βαθιάς και ιστορικής 
πνευματικής της παράδοσης, 
στ. η ανάδειξη και προβολή της σύγχρονης πνευματι¬ 
κής δημιουργίας της περιοχής, 
ζ. η ανάληψη δράσεων παρόμοιου χαρακτήρα με τους 
παραπάνω σε υπερτοπικό/εθνικό επίπεδο. 

2. Για να πετύχει τους σκοπούς αυτούς, η ΚΔΒΚ: 

α. λειτουργεί δανειστική και μελετητική βιβλιοθήκη, 
καθώς και παραρτήματα αυτής, είτε τοπικά, είτε εξει- 
δικευμένου αντικειμένου, και μπορεί να ιδρύει και να 
λειτουργεί και άλλες βιβλιοθήκες με εξειδικευμένο αντι¬ 
κείμενο (όπως η παιδική βιβλιοθήκη), καθώς και μία ή 
περισσότερες κινητές βιβλιοθήκες με ή χωρίς αντίτιμο 

χρήσης 

β. λειτουργεί μόνιμη και περιοδική έκθεση, 
γ. λειτουργεί πινακοθήκη, χαρτοθήκη και συλλογή κει¬ 
μηλίων της κατοχής της, 
δ. λειτουργεί μουσείο, 

ε. λειτουργεί ένα ή περισσότερα εργαστήρια για τη 
συντήρηση των τεκμηρίων που αποτελούν το απόθεμα 
της και άλλων συναφών αντικειμένων, 
στ. πραγματοποιεί εκθέσεις με τεκμήρια και έργα που 
διαθέτει, καθώς και άλλα τεκμήρια που παραχωρούνται 
προσωρινά ή μόνιμα από άλλους φορείς, 
ζ. παρέχει τη δυνατότητα για επισκέψεις και ξεναγή¬ 
σεις, με ή χωρίς αντάλλαγμα (εισιτήριο), στις εγκαταστά¬ 
σεις και εκθέσεις της, 

η. διαθέτει τα τεκμήρια της για μελέτη και έκθεση από 
άλλους φορείς, με τους οποίους συνεργάζεται με ή χωρίς 
αντίτι μο/αντάλλαγ μα, 

θ. συνάπτει προγραμματικές και άλλου είδους συμ¬ 
φωνίες με το Δήμο Κοζάνης και λοιπούς φορείς, πο¬ 
λιτιστικούς και άλλους, τοπικού, εθνικού και διεθνούς 
χαρακτήρα, 


ι. αποκτά, μέσω αγορών, δωρεών ή ανταλλαγών, ή 
μισθώνει άλλα αντικείμενα (βιβλία, χάρτες, κειμήλια και 
λοιπά τεκμήρια) που μπορούν να ενσωματωθούν στις 
λειτουργίες της, 

ια. διαθέτει τους χώρους της, με ή χωρίς αντάλλαγμα 
(μίσθωμα), για πολιτιστικές, επιστημονικές, ψυχαγωγικές, 
καλλιτεχνικές και κοινωφελείς εκδηλώσεις, 
ιβ. αξιοποιεί την κινητή και ακίνητη περιουσία της με 
κάθε τρόπο που προβλέπεται από την κειμένη νομοθε¬ 
σία, περιλαμβανομένης και της εκμίσθωσης αυτής, με 
σκοπό την αύξηση των πόρων της, οι οποίοι θα διατε¬ 
θούν για την εκπλήρωση των σκοπών της, 
ιγ. παράγει ή προμηθεύεται και διαθέτει με ή χωρίς 
αντάλλαγμα προϊόντα και υπηρεσίες που σχετίζονται με 
το απόθεμα και τη λειτουργία της, περιλαμβανομένων 
εκδόσεων (εντύπων ή ηλεκτρονικών) βιβλίων και πα¬ 
ροχής υπηρεσιών συντήρησης, καθώς και αντιγράφων 
ή άλλων αναμνηστικών ειδών που σχετίζονται με τις 
λειτουργίες της και το απόθεμά της. Η διάθεση μπορεί 
να γίνει με κάθε πρόσφορο και νόμιμο τρόπο πώλησης 
ή δωρεάς, 

ιδ. εκδίδει ένα ή περισσότερα έντυπα ή ηλεκτρονικά 
περιοδικά σχετιζόμενα με το αντικείμενο, τις δραστη¬ 
ριότητες της, την περιοχή της Κοζάνης και της Δυτικής 
Μακεδονίας και τον πολιτισμό της και γενικότερα πολι¬ 
τιστικά θέματα ή θέματα σχετιζόμενα με βιβλιοθήκες, 
και τα διαθέτει με ή χωρίς αντάλλαγμα, 
ιε. προβάλλει και διαφημίζει τη λειτουργία της και το 
απόθεμα της με κάθε διαθέσιμο μέσο, τόσο σε τοπικό, 
όσο και σε ευρύτερο επίπεδο, 
ιστ. συμμετέχει σε εθνικά, ευρωπαϊκά, διεθνή χρημα¬ 
τοδοτούμενα ή συγχρηματοδοτούμενα προγράμματα 
ιζ. ιδρύει και συμμετέχει σε δίκτυα βιβλιοθηκών και 
άλλων συναφών οργανισμών και φορέων, 
ιη. λειτουργεί δημιουργικά εργαστήρια και εργαστήρια 
επεξεργασίας εικόνας, ήχου και παραγωγής αντίστοι¬ 
χου υλικού ανάδειξης - προώθησης και προβολής των 
αρχείων της, 

ιθ. συγκεντρώνει και αναδεικνύει το τοπικό ιστορικό 
αρχείο, δημοτικά έγγραφα ή χειρόγραφα που παράγο- 
νται ή αναφέρονται στην πολιτική, οικονομική και διοικη¬ 
τική δραστηριότητα του δήμου ή της τοπικής κοινωνίας 
γενικότερα, 

κ. λαμβάνει μέριμνα για την κάλυψη πολιτιστικών και 
εκπαιδευτικών αναγκών ατόμων με ειδικές ανάγκες, 
μορφωτικών μειονοτήτων, μεταναστών και παλιννο- 
στούντων, 

κα. προβαίνει σε οποιαδήποτε άλλη ενέργεια κρίνεται 
απαραίτητη από το διοικητικό της συμβούλιο για την εκ¬ 
πλήρωση των σκοπών της, ακόμη κι εάν δεν αναφέρεται 
ρητώς στο παρόν άρθρο. 

Άρθρο 3. 

Πόροι 

Πόροι της ΚΔΒΚ είναι ιδίως: 

α. η ετήσια τακτική ή τυχόν έκτακτη επιχορήγηση από 
το Δήμο Κοζάνης. Η ετήσια τακτική επιχορήγηση πρέ¬ 
πει να καλύπτει, κατ' ελάχιστον, τις υποχρεωτικές δα¬ 
πάνες, όπως αυτές ορίζονται στην παρ. 1 του άρθρου 

158 ν. 3463/2006, και προσδιορίζεται στο ποσό των 
€ 900.000 ετησίως, 

β. κάθε είδους εισφορές, συνδρομές, επιχορηγήσεις, 
δωρεές (περιλαμβανομένων των χορηγιών), κληρονο¬ 
μιές και κληροδοσίες, κρατικές επιχορηγήσεις ή άλλες 
νόμιμες πρόσοδοι, 

γ. εισπράξεις από το αντίτιμο των πραγμάτων ή των 
υπηρεσιών που παρέχει και ιδίως από το αντίτιμο εκδό¬ 
σεων (βιβλία και περιοδικά), τα εισιτήρια για την επίσκε¬ 
ψη στους εκθεσιακούς και άλλους χώρους της ΚΔΒΚ, την 
πώληση αναμνηστικών, 

δ. πρόσοδοι από τη δική της περιουσία καθώς και από 
κάθε περιουσιακό στοιχείο που δωρίζεται στο Νομικό 
πρόσωπο (ιδίως πόροι από την εκμίσθωση των χώρων 
της προς τρίτους, τη λειτουργία κυλικείου/αναψυκτηρίου 
κ.λπ.), καθώς και από τη συμμετοχή της σε επιδοτούμενα 
προγράμματα Διεθνών και Εθνικών Φορέων. 

Άρθρο 4. 

Διοίκηση 

1. Η ΚΔΒΚ διοικείται από το Διοικητικό της Συμβούλιο. 

2. Το Διοικητικό Συμβούλιο αποτελείται από 11 μέλη 
με ισάριθμους αναπληρωτές. Για τα ζητήματα της εκλο¬ 
γής του, της σύνθεσης του, της θητείας του, της εκλογής 
Προέδρου και Αντιπροέδρου αυτού εφαρμόζονται οι 
διατάξεις του νόμου που ρυθμίζουν τη διοίκηση των 
δημοτικών νομικών προσώπων και, ιδίως, οι διατάξεις 
του άρθρου 240 ν. 3463/2006 ή τυχόν μεταγενέστερες 
που το τροποποιούν ή το αντικαθιστούν. 

3.0 Πρόεδρος του Διοικητικού Συμβουλίου ασκεί, σε 
σχέση με την ΚΔΒΚ, τις αρμοδιότητες του Δημάρχου, 
όπως αυτές απαριθμούνται στο άρθρο 58 ν. 3852/2010 
(ΦΕΚΑ' 87/7.6.2010). 

4. Για τις αποφάσεις του διοικητικού συμβουλίου που 
αφορούν τον προϋπολογισμό, τον απολογισμό, την εκ¬ 
ποίηση ή την ανταλλαγή ακινήτων ή την επιβάρυνση 
τους με εμπράγματα δικαιώματα, την αποδοχή κληρο¬ 
νομιών και δωρεών που περιέχουν όρο, ή κληροδοσιών 
καθώς και τη συνομολόγηση δανείων, απαιτείται προη¬ 
γούμενη έγκριση του Δημοτικού Συμβουλίου Κοζάνης 
Οι αποφάσεις υποβάλλονται στην Αποκεντρωμένη Διοί¬ 
κηση Ηπείρου - Δυτικής Μακεδονίας ή σε άλλο όργανο, 
στο οποίο έχει ανατεθεί η αρμοδιότητα για τον έλεγχο 
της νομιμότητας των πράξεων του Δήμου Κοζάνης μέσα 
σε δέκα (10) ημέρες, αφ’ ότου περιήλθε στην ΚΔΒΚ η 
εγκριτική απόφαση του Δημοτικού Συμβουλίου. 

Άρθρο 5. 

Κανονισμοί - Οργανισμός Εσωτερικής Υπηρεσίας 

1. Η λειτουργία της ΚΔΒΚ διέπεται από τον Εσωτερικό 
Κανονισμό Λειτουργίας και άλλους τυχόν κανονισμούς 
που καταρτίζει, τροποποιεί, αντικαθιστά και καταργεί με 
αποφάσεις του το Διοικητικό της Συμβούλιο. Με από¬ 
φαση του Διοικητικού Συμβουλίου της ΚΔΒΚ, επίσης, 
καταρτίζεται, τροποποιείται, αντικαθίσταται ή καταρ- 
γείται ο Οργανισμός Εσωτερικής Υπηρεσίας της ΚΔΒΚ. 

2. Οι αποφάσεις αυτού του άρθρου εγκρίνονται από 
το Δημοτικό Συμβούλιο Κοζάνης. 


3. Ο Εσωτερικός Κανονισμός Λειτουργίας καθώς και 
ο Οργανισμός Εσωτερικής Υπηρεσίας της ΚΔΒΚ, εξακο¬ 
λουθούν να ισχύουν, στον βαθμό που δεν είναι αντίθετοι 
με τις διατάξεις του παρόντος, μέχρι την τροποποίηση, 
κατάργηση ή αντικατάσταση τους σύμφωνα με τις δια¬ 
τάξεις του παρόντος άρθρου. 

Από την παρούσα απόφαση προκαλείται δαπάνη σε 
βάρος του προϋπολογισμού του Δήμου Κοζάνης για το 
οικονομικό έτος 2017, στον Κ.Α. 15.6715.0001 ποσού 
300.000,00 €. 

Για τα επόμενα οικονομικά έτη θα προβλέπεται έως 
του ποσού των 900.000,00 € προκειμένου να καλύπτε¬ 
ται κάθε φορά η διαφορά εσόδων - εξόδων που είναι 
απαραίτητη για την κάλυψη των λειτουργικών δαπανών. 

Η παρούσα πράξη ισχύει μετά την κατά νόμο δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 1 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 27978 _ (3) 

Τροποποίηση της συστατικής πράξης του 
Ν.Π.Δ.Δ «Νομικό Πρόσωπο Κοινωνικής Προστα¬ 
σίας, Αλληλεγγύης, Παιδείας και Πολιτισμού» του 
Δήμου Βοΐου, όπως αυτό συστάθηκε με την υπ' 
αριθ. 45/2011 απόφαση του Δημοτικού Συμβου¬ 
λίου Βοΐου (ΦΕΚ 1406/τ. Β'/16-6-2011). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 103 και 280 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(ΦΕΚ 87/τ. Α77-6-2010). 

2. Τις διατάξεις του π.δ. 141/2010 «Οργανισμός της 
Αποκεντρωμένης Διοίκησης Ηπείρου-Δυτικής Μακεδο¬ 
νίας» (ΦΕΚ 234/τ. Α727-12-2010). 

3. Τις διατάξεις του άρθρου 16τουν. 4147/2013 (ΦΕΚ 
98/τ. Α726-4-2013) Κύρωση της από 31.12.2012 Πράξης 
Νομοθετικού Περιεχομένου «Ρυθμίσεις κατεπειγόντων 
θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό- 
σιαςΤάξης και Προστασίαςτου Πολίτη,της Γενικής Γραμ¬ 
ματείας της Κυβέρνησης και του Υπουργού Επικράτειας 
και άλλες διατάξεις. 

3. Τις διατάξεις των άρθρων 239 και 240 του ν. 3463/ 
2006 (ΦΕΚ 114/τ. Α78-6-2006) «Κύρωση του Κώδικα Δή¬ 
μων και Κοινοτήτων». 

4. Τις διατάξεις του άρθρου 56 του ν. 4257/2014(ΦΕΚ 
93/τ. Α714-4-2014) και την πράξη 4 του Υπουργικού 
Συμβουλίου της 6-2-2015(ΦΕΚ 24/τ. Α76-2-2015) με την 

οποία έγινε αποδεκτή η παραίτηση της Γενικής Γραμ¬ 
ματέα Αποκεντρωμένης Διοίκησης Ηπείρου-Δυτικής 
Μακεδονίας. 

5. Την υπ'αριθ. 45/2011 (ΦΕΚ 1406/τ. Β'/16-6-2011) 
απόφαση του Δημοτικού Συμβουλίου Βοΐου Ν. Κοζάνης, 
περί σύστασηςτου Ν.Π.Δ.Δ. «Νομικό Πρόσωπο Κοινωνι¬ 
κής Προστασίας, Αλληλεγγύης, Παιδείας και Πολιτισμού» 
του Δήμου Βοΐου. 

6. Την υπ'αριθ. 323/2016 απόφαση του Δημοτικού 
Συμβουλίου του Δήμου Βοΐου περί τροποποίησης της 
συστατικήςπράξηςτου Ν.Π.Δ.Δ. «Νομικό Πρόσωπο Κοι¬ 
νωνικής Προστασίας, Αλληλεγγύης, Παιδείας και Πολιτι¬ 
σμού» του Δήμου Βοΐου. 

7. Την αριθμ. 2372/23-2-2017 βεβαίωση πίστωσης του 
Δήμου Βοΐου, αποφασίζουμε: 

Τροποποιούμε τη συστατική πράξη του Ν.Π.Δ.Δ. «Νο¬ 
μικό Πρόσωπο Κοινωνικής Προστασίας, Αλληλεγγύης, 
Παιδείας και Πολιτισμού» του Δήμου Βοΐου, όπως αυτό συ- 
στάθηκεμετην υπ'αριθ. 45/2011 απόφαση του Δημοτικού 
Συμβουλίου Βοΐου (ΦΕΚ 1406/τ. Β'/16-6-2011), ως προς 
το ακροτελεύτιο πεδίο της συστατικής πράξης, ως εξής: 

Από την απόφαση αυτή προκαλείται δαπάνη, εις βά¬ 
ρος του Κ.Α 00.6715.01 του προϋπολογισμού του Δήμου 
Βοΐου, για το έτος 2017 ποσού 440.000,00 ευρώ, για τα 
επόμενα έτη θα παίρνεται ξεχωριστή απόφαση του Δη¬ 
μοτικού Συμβουλίου. 

Κατά τα λοιπά ισχύει υπ' αριθ. 45/2011 απόφαση του 
Δημοτικού Συμβουλίου Βοΐου (ΦΕΚ 1406/τ. Β'/16-6-2011). 

Από την παρούσα απόφαση προκαλείται δαπάνη, σε 
βάρος του προϋπολογισμού, του Δήμου Βοΐου έτους 
2017, ύψους 440.000,00 ευρώ και θα βαρύνει τον 
Κ.Α. 00.6715.01. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 1 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 1025/26286 (4) 

Καθιέρωση 24ωρης λειτουργίας καθώς και λει¬ 
τουργίας τις Κυριακές και εξαιρέσιμες ημέρες, 
καθ' όλη τη διάρκεια του έτους, για την Μαθη¬ 
τική Εστία του Τμήματος Κοινωνικής Αλληλεγ¬ 
γύης, της Δ/νσης Κοινωνικών Υπηρεσιών, Παι¬ 
δείας, Αθλητισμού και Πολιτισμού, του Δήμου 
Καρπενησιού. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

α) Των άρθρων 1,6 και 280 του ν. 3852/2010 «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης» (Α' 87). 


β) Του άρθρου 36 παρ. 3 του ν. 3584/2007 «Κύρωση 
του Κώδικα Κατάστασης Δημοτικών και Κοινοτικών 
Υπαλλήλων» (Α' 143). 

γ) Του άρθρου 5 παρ. 2 περ. θ του ν. 3469/2006 «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» (Α' 90). 

δ) Του άρθρου 56 του ν. 4257/2014 «Επείγουσες ρυθ¬ 
μίσεις αρμοδιότητας Υπουργείου Εσωτερικών» (Α' 93). 

ε) Της Πράξης 4 της 06.02.2015 του Υπουργικού Συμ¬ 
βουλίου «Αποδοχή παραιτήσεων των Γενικών Γραμμα¬ 
τέων των Αποκεντρωμένων Διοικήσεων της Χώρας» 
(Α' 24). 

στ) Του άρθρου 8 παρ. 4 υποπαρ. γ.γ. του π.δ/τος 138/ 
2010 «Οργανισμός της Αποκεντρωμένης Διοίκησης Θεσ- 
σαλίας-Στερεάς Ελλάδας» (Α' 231). 

2. Την 8/27.01.2017 απόφαση του Δημοτικού Συμβου¬ 
λίου του Δήμου Καρπενησιού, αναφορικά με την καθι¬ 
έρωση 24ωρης λειτουργίας καθώς και λειτουργίας τις 
Κυριακές και εξαιρέσιμες ημέρες, καθ' όλη τη διάρκεια 
του έτους, για την Μαθητική Εστία του Τμήματος Κοινω¬ 
νικής Αλληλεγγύης, της Δ/νσης Κοινωνικών Υπηρεσιών, 
Παιδείας, Αθλητισμού και Πολιτισμού, του Δήμου Καρ¬ 
πενησιού (ΑΔΑ: ΩΔΤΑΩΕΓ-Β55). 

3. Την 416/16.01.2017 βεβαίωση της Οικονομικής 
Υπηρεσίας του Δήμου Καρπενησιού, σύμφωνα με την 
οποία για τη δαπάνη που θα προκόψει έχουν προβλεφθεί 
πιστώσεις στους παρακάτω Κ.Α.Ε. του προϋπολογισμού 
οικονομικού έτους 2017: Κ.Α.Ε. 15.6012 ποσό 5.000,00 € 
και Κ.Α.Ε. 15.6022 ποσό 3.000,00 €, ενώ ανάλογες πιστώ¬ 
σεις θα προβλεφθούν και στους προϋπολογισμούς των 
επόμενων οικονομικών ετών, αποφασίζουμε: 

Εγκρίνουμε την καθιέρωση 24ωρης λειτουργίας καθώς 
και λειτουργίας τις Κυριακές και εξαιρέσιμες ημέρες, καθ' 
όλη τη διάρκεια του έτους, για την Μαθητική Εστία του 
Τμήματος Κοινωνικής Αλληλεγγύης, της Δ/νσης Κοινω¬ 
νικών Υπηρεσιών, Παιδείας, Αθλητισμού και Πολιτισμού, 
του Δήμου Καρπενησιού, λόγω των αναγκών που προ¬ 
κύπτουν για τη λειτουργία της Μαθητικής Εστίας Καρ¬ 
πενησιού, της οποίας η λειτουργία είναι απαραίτητη όλο 
το 24ωρο και τις Κυριακές και εξαιρέσιμες στη διάρκεια 
ολόκληρου του χρόνου καθώς: 

α) προσφέρει διαμονή και σίτιση στους μαθητές της 
Β/θμιας Εκπαίδευσης και σπουδαστέςτουΤμήματος Δα¬ 
σοπονίας και Διαχείρισης φυσικού Περιβάλλοντος του 
Τ.Ε.Ι. Στερεάς Ελλάδας κατά τη διάρκεια του σχολικού 
και φοιτητικού έτους, 

β) στεγάζει τη λειτουργία του Κ.Π.Ε. και φιλοξενεί τους 
συμμετέχοντες στις περιβαλλοντικές εκδρομές, 
γ) στεγάζει τη λειτουργία του Ι.Ε.Κ. Καρπενησιού και 
δ) φιλοξενεί τις ομαδικές συμμετοχές σε δραστηριό¬ 
τητες και εκδηλώσεις που διοργανώνονται από το Δήμο 
Καρπενησιού, όπως γιορτές δάσους, Μποτσάρεια, αθλη¬ 
τικές συναντήσεις κ.λπ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 28 Φεβρουάριου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΗΛΙΑΣΤΣΕΛΙΓΚΑΣ 







Τεύχος Β' 906/20.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. οικ.161 (5) 

Διαπίστωση της ανάγκης για υπερωριακή απα¬ 
σχόληση, καθιέρωση με αμοιβή υπερωριακής 
εργασίας, κατά τις απογευματινές ώρες των ερ¬ 
γάσιμων ημερών για το α' εξάμηνο του έτους 
2017, για το προσωπικό που υπηρετεί στο Γρα¬ 
φείο Αντιπεριφερειάρχη Καρδίτσας της Περιφέ¬ 
ρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/τ. Α'/ 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του π.δ. 129/2010 (ΦΕΚ 222/τ. Α'/ 
27-12-2010) «Οργανισμός Περιφέρειας Θεσσαλίας». 

3. Τις διατάξεις του ν. 3833/2010 (ΦΕΚ 40/τ. Α'/ 
15-3-2010) «Περί Δημοσιονομικής Προσαρμογής», όπως 
ισχύουν. 

4. Τις διατάξεις του ν. 3861/2010 (ΦΕΚ 112/τ. Α'/ 
13-7-2010) «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις». 

5. Τις διατάξεις του άρθρου 20 του ν. 4354/2015 (ΦΕΚ 
176/τ. Α'/16-12-2015). 

6. Την υπ'αριθμ. πρωτ. 2/1015/ΔΕΠ/5-1 -2016 εγκύκλιο 
του Γ.Λ.Κ. «Παροχή οδηγιών για την εφαρμογή των δι¬ 
ατάξεων του Κεφαλαίου Β' του ν. 3429/2015» (176/Α'). 

7. Την υπ' αριθμ. πρωτ. 2/1757/0026/10-1-2017 απόφα¬ 
ση του Αναπληρωτή Υπουργού Οικονομικών περί «Κα¬ 
θορισμού δικαιολογητικών για την καταβολή αποζημίω¬ 
σης για υπερωριακή εργασία» (ΦΕΚ 17/τ. Β'/12-1 -2017). 

8. Την υπ'αριθμ. 26/1-2-2017 απόφαση της Οικονομι¬ 
κής Επιτροπής Περιφέρειας Θεσσαλίας (πρακτικό συνε¬ 
δρίασης 471 -2-2017), για δαπάνη που αφορά σε υπερω- 
ριακή εργασία με αμοιβή για τρεις (3) υπαλλήλους που 
υπηρετούν στο Γραφείο Αντιπεριφερειάρχη Καρδίτσας 
για το α’ εξάμηνο του έτους 2017. 

9. Το γεγονός ότι για το α' εξάμηνο του έτους 2017 
απαιτείται να εργάζονται υπερωριακά τρεις (3) υπάλλη¬ 
λοι του Γραφείου Αντιπεριφερειάρχη Καρδίτσας για την 
κάλυψη έκτακτων και επειγουσών αναγκών. 

ΙΟ.Την υπ'αριθμ.πρωτ. 19780/479/6-2-2017 με α/α 437 
απόφαση της Διεύθυνσης Διοικητικού - Οικονομικού της 
Π.Ε. Καρδίτσας Περιφέρειας Θεσσαλίας (ΑΔΑ: 6ΗΦ07ΛΡ- 
ΝΛ6), με την οποία εγκρίθηκε η δέσμευση πίστωσης για 
υπερωριακή εργασία στον κωδικό ΚΑΕ 0511.01, η οποία 
απαιτείται για την αποζημίωση των υπαλλήλων. 

11 .Το γεγονός ότι από την παρούσα απόφαση προκα- 
λείται δαπάνη ύψους δύο χιλιάδων πεντακοσίων ευρώ 
(2.500 €) σε βάρος του κωδικού ΚΑΕ 0511.01 του προϋ¬ 
πολογισμού του οικονομικού έτους 2017, αποφασίζουμε: 

Α. Διαπιστώνουμε την ανάγκη για υπερωριακή εργα¬ 
σία με αμοιβή τριών (3) υπαλλήλων που υπηρετούν στο 
Γραφείο Αντιπεριφερειάρχη Καρδίτσας για το α' εξάμη¬ 
νο του έτους 2017 και συγκεκριμένα έως 30-6-2017 για 
την κάλυψη των αυξημένων υπηρεσιακών αναγκών και 
υποχρεώσεων. 


Β. Καθιερώνουμε υπερωριακή εργασία με αμοιβή για 
το α' εξάμηνο του έτους 2017 και συγκεκριμένα έως 
30-6-2017 κατά τις απογευματινές ώρεςτων εργάσιμων 
ημερών και μέχρι 360 ώρες συνολικά για τρεις (3) υπαλ¬ 
λήλους του Γραφείου Αντιπεριφερειάρχη Καρδίτσας ως 
κατωτέρω: 

Υπερωρίες: τρεις (3) υπάλληλοι με είκοσι (20) ώρες το 
μήνα για έξι (6) μήνες = 3 χ 20 χ 6 = 360 ώρες. 

θα ακολουθήσει σχετική απόφαση περί συγκρότησης 
συνεργείου υπερωριακής εργασίας, στην οποία θα ανα- 
φέρονται ονομαστικά οι συμμετέχοντες υπάλληλοι και 
η κατανομή των ωρών για κάθε μήνα. Η υπερωριακή 
απασχόληση εκάστου υπαλλήλου δεν θα υπερβαίνει ανά 
εξάμηνο τις 120 ώρες. Η δαπάνη, η οποία ανέρχεται στο 
ποσό των δύο χιλιάδων πεντακοσίων ευρώ (2.500 €), 
θα καλυφθεί από πιστώσεις του προϋπολογισμού της 
Περιφέρειας Θεσσαλίας - Π.Ε. Καρδίτσας οικονομικού 
έτους 2017. Υπεύθυνος για την παρακολούθηση και τον 
έλεγχο πραγματικής παροχής για υπερωριακή εργασία 
με αμοιβή ορίζεται ο Αντιπεριφερειάρχης Καρδίτσας. 

Η παρούσα απόφαση ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 21 Φεβρουάριου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. αποφ. 5/18/16. 02.2017 (6) 

Συμπλήρωση της αρχικής απόφασης καθιέρω¬ 
σης νυχτερινής εργασίας και εργασίας κατά τις 
Κυριακές και κατά τον νόμο εξαιρέσιμες ημέρες 
με αμοιβή στο προσωπικό του ΚΚΠΠΝΑ προς 
συμπλήρωση του υποχρεωτικού ωραρίου για 
το έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΚΕΝΤΡΟΥ 
ΚΟΙΝΩΝΙΚΗΣ ΠΡΟΝΟΙΑΣ ΠΕΡΙΦΕΡΕΙΑΣ ΝΟΤΙΟΥ 
ΑΙΓΑΙΟΥ (Κ.Κ.Π.Π.Ν.Α.) 

Έχοντας υπόψη: 

Ι.Την 32/21-12-2016 απόφαση του Δ/Στου ΚΚΠΠΝΑ 
περί καθιέρωσης νυχτερινής εργασίας και εργασίας κατά 
τις Κυριακές και κατά τον νόμο εξαιρέσιμες ημέρες με 
αμοιβή στο προσωπικό του ΚΚΠΠΝΑ προς συμπλήρωση 
του υποχρεωτικού ωραρίου για το έτος 2017 (ΦΕΚ 4513/ 
Β730.12.2016). 

2. Το γεγονός ότι στις 13/2/2017 προσελήφθη προσω¬ 
πικό ΙΔΟΧ (επικουρικό προσωπικό/7 άτομα). 

3. Το γεγονός ότι το ανωτέρω προσωπικό θα απασχο¬ 
ληθεί σε νυχτερινή εργασία καθώς και σε εργασία κατά 
τις Κυριακές και κατά τον νόμο εξαιρέσιμες ημέρες με 
υποχρέωση καταβολής των αντίστοιχων αποζημιώσεων. 

4. Το γεγονός ότι δεν προκαλείται επιβάρυνση του 
προϋπολογισμού καθώς οι εγκεκριμένες ώρες εργασίας 
θα κατανεμηθούν στο σύνολο πλέον των υπαλλήλων... 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'906/20.03.2017 


Εγκρίνει την συμπλήρωση της αρχικής απόφασης περί καθιέρωσης νυχτερινής εργασίας και εργασίας κατά τις 
Κυριακές και κατά τον νόμο εξαιρέσιμες ημέρες με αμοιβή στο προσωπικό του ΚΚΠΠΝΑ προς συμπλήρωση του 
υποχρεωτικού ωραρίου για το έτος 2017 (αριθ. απόφ. 32/21 -12-201 θέμα 1 ο ΦΕΚ 4513/Β730-12-2016) με το προ¬ 
σωπικό Ι.Δ.Ο.Χ το οποίο προσελήφθη στις 13/2/2017. 


Κατάσταση Νυχτερινής εργασίας καθώς και εργασίας κατά τις Κυριακές και εξαιρέσιμες ημέρες έτους 2017 
επικουρικού προσωπικού (Συμπληρωματική της αρχικής απόφασης) 

ΚΕΝΤΡΟ ΚΟΙΝΩΝΙΚΗΣ 
ΠΡΟΝΟΙΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

ΚΛΑΔΟΣ-ΚΑΤΗΓΟΡΙΑ 
ΥΠΑΛΛΗΛΩΝ 

ΑΡΙΘΜΟΣ ΥΠΑΛΛΗΛΩΝ 
ΠΟΥ ΑΠΑΣΧΟΛΟΥΝΤΑΙ 
ΤΙΣ ΚΥΡΙΑΚΕΣ ΚΑΙ 
ΕΞΑΙΡΕΣΙΜΕΣ ΠΡΟΣ 
ΣΥΜΠΛΗΡΩΣΗ ΤΟΥ 
ΥΠΟΧΡΕΩΤΙΚΟΥ 
ΩΡΑΡΙΟΥ 

ΑΡΙΘΜΟΣ ΥΠΑΛΛΗΛΩΝ 
ΓΙΑ ΝΥΧΤΕΡΙΝΗ ΕΡΓΑΣΙΑ 
ΠΡΟΣ ΣΥΜΠΛΗΡΩΣΗ 
ΤΟΥ ΥΠΟΧΡΕΩΤΙΚΟΥ 
ΩΡΑΡΙΟΥ 


ΔΕ ΝΟΣΗΛΕΥΤΩΝ 

3 

3 


ΥΕ ΒΟΗΟ. ΥΓΕΙΟΝΟΜ 

3 

3 


ΔΕ ΒΡΕΦΟΚΟΜΩΝ 

1 

1 


Σύνολο υπαλλήλων: 

7 

7 


Σύνολο ωρών: 

Δεν υπάρχει επιβάρυνση 
πλέον των αρχικών 
εγκεκριμένων 

Δεν υπάρχει επιβάρυνση 
πλέον των αρχικών 
εγκεκριμένων 


Σύνολο δαπάνης: 

Δεν υπάρχει επιβάρυνση 
πλέον του αρχικού 
εγκεκριμένου ποσού 

Δεν υπάρχει επιβάρυνση 
πλέον του αρχικού 
εγκεκριμένου ποσού 


Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Δ.Σ. 

ΙΩΑΝΝΗΣ ΜΑΡΙΝΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒΓηαείθΓ.ΘίΟΘί.αΓ 





















